Suidoosterfees 2019: Jakes Gerwel-gespreksreeks | LitNet
In twee gesprekke, op onderskeidelik 27 en 28 April, sal Afrikaans onder die loep geneem word. In “Afrkaans – ’n taal vir almal”, wat deur die Afrikaanse Taalraad aangebied word, sal daar gekyk word na die struikelblokke wat verhoed dat jongmense Afrikaans wil vier en koester. Baie jongmense wat van huis uit Afrikaans is, sê dat hulle meer geneë voel tot Engels as Afrikaans. Hierdie kwessie word bespreek deur Samuel Minnaar, Esra Plaatjies en Carla Barnard, met die bekende radio- en televisiepersoonlikheid, Tracey Lange, as die gespreksleier.In die daaropvolgende gesprek op 26 April, genaamd “Wie is ons en maak dit saak?”, gesels die historikus Bill Nasson, die politieke filosoof, Wilhelm Verwoerd en die skrywer van Sorry, not sorry, Haji Mohamed Dawjee, oor onder meer die invloed wat geskiedenis het op wie is ons, en hoe ons tuis voel met verskillende, getransendeerde identiteite.
Die Jakes Gerwel-gespreksreeks begin daagliks om 10:00 en word gratis aangebied. Ligte verversings word verskaf tydens die gesprekke. RSVP by Theo Kemp – theo@jgf.org.za
Ek hoop daardie "soomloos" word na "naatloos" verander.